Author: administrator
Last saved by: viktoria.radvanska
Company: Abyss

Predkladacia správa

Predkladaný materiál „Návrh na zrušenie a zmenu vybraných úloh z uznesení vlády Slovenskej republiky“ predkladá Ministerstvo životného prostredia Slovenskej republiky Slovenskej republiky ako iniciatívny materiál.
            
Predkladaný materiál obsahuje v časti A - Návrh na zrušenie úloh z uznesení vlády Slovenskej republiky a v časti B - Návrh na zmenu termínu  úloh z uznesení vlády Slovenskej republiky, o ktorých podľa názoru ministerstva by mala rozhodovať už nová vláda SR. 
 
Predložený materiál bol spracovaný po prehodnotení aktuálnosti, resp. neaktuálnosti jednotlivých úloh z uznesení vlády Slovenskej republiky  uložených ministrovi životného prostredia. Z týchto úloh sa niektoré stali bezpredmetnými tým, že sa stali duplicitné s  aktuálnymi úlohami. 
 
Cieľom predloženého návrhu je tiež zabezpečiť usmernenie predsedníčky vlády SR zaslané listom č. 15135/2011/KPV z 26. októbra 2011, podľa ktorého nemôže poverená vláda,  podľa čl. 115 ods. 3 Ústavy SR a rozhodnutia prezidenta SR, rozhodovať o zásadných opatreniach na zabezpečenie hospodárskej a sociálnej politiky SR. 
Návrh na zrušenie a zmenu vybraných úloh z uznesení vlády Slovenskej republiky obsahuje základné informácie o úlohách ako číslo, znenie a informáciu o predkladateľovi uznesenia vlády Slovenskej republiky, gestorovi úlohy, termíne splnenia a odôvodnenie samotných návrhov na zrušenie úlohy alebo na zmenu termínu splnenia úloh.
Ministerstvo životného prostredia Slovenskej republiky predkladá 5 návrhov na zrušenie úloh z uznesení  vlády Slovenskej republiky a 8 návrhov na zmenu termínu splnenia úloh z uznesení  vlády Slovenskej republiky.
Materiál nemá vplyv na rozpočet verejnej správy, podnikateľské prostredie, nemá sociálne vplyvy, ani vplyv na životné prostredie a informatizáciu spoločnosti.
Návrh na zrušenie a zmenu vybraných úloh z uznesení vlády Slovenskej republiky sa predkladá na rokovanie vlády Slovenskej republiky bez rozporov.